ดีครับคุณ ผมนั่งทานข้าวอยุ่ที่สวนสาธารณะ แล้วมีแมวจรจัดเดินเอาตัวมาโดนขาผม โดยที่ผมมีผิวแห้งเป็นรอยขาวๆ แบบผิวแห้งหน้าหนาว ไม่มีแผลที่มองเห็นได้ชัดเจนด้วยตาเปล่า ประวัติ ผมฉีดแบบ pre มาแล้ว 3 เข็ม บูสเตอร์มาแล้ว 3 ครั้ง แต่ละครั้งเว้นช่วง 10-11 เดือน ครั้งล่าสุด คือ 2 เข็มเมื่อ 7 สัปดาห์ก่อน คำถาม หากผมมีแผลที่มองไม่เห็น ไม่ได้สังเกตุ แล้วแมวมาโดน อันนี้อยู่ในช่วงที่วัคซีนป้องกันได้ไหม? และจะป้องกันต่อเนื่องไปได้อีกกี่เดือน
สวัสดีค่ะ หากมีแค่ผิวแห้ง ลอกเป็นขุย ไม่ได้มีบาดแผลเปิดที่มีเลือดออกหรือน้ำเหลืองซึม การที่แมวเอาตัวมาโดน หรือถูไถผิวหนังดังกล่าว ไม่ได้ทำให้ติดเชื้อพิษสุนัขบ้าได้ค่ะ ดังนั้น ก็ไม่จำเป็นต้องทำอะไรค่ะส่วนการที่เคยฉีดวัคซีนพิษสุนัขบ้าแบบป้องกันล่วงหน้ามาแล้ว 3 เข็ม และฉีดกระตุ้นทุก 10- 11 เดือน ไป 3 ครั้งแล้ว และล่าสุดฉีดไปเมื่อ 7 สัปดาห์ก่อน การฉีดดังกล่าว ก็จะทำให้ร่างกายมีภูมิคุ้มกันในระดับสูงเพียงพอที่จะป้องกันการเกิดโรคพิษสุนัขบ้าไปได้นาน 2-3 ปี ดังนั้น แม้จะโดนแมวข่วนหรือกัด ก็ไม่จำเป็นต้องฉีดกระตุ้นอีกค่ะ เพียงแต่หลังจากนี้ ก็ให้ฉีดกระตุ้นทุกๆ 2-3 ปี หากมีความเสี่ยงในการถูกสัตว์กัดหรือข่วนบ่อยๆ ค่ะ